วรรณปันผล5กองทุนอสังหาฯ160ล.
บลจ.วรรณ จ่ายเงินปันผลกองทุนอสังหาริมทรัพย์ 5 กองทุนกว่า 160 ล้านบาท ในวันที่ 15 ก.ย.นี้
23 ส.ค. 2554

บลจ.วรรณ จ่ายเงินปันผลกองทุนอสังหาริมทรัพย์ 5 กองทุนกว่า 160 ล้านบาท ในวันที่ 15 ก.ย.นี้
นางพรรณสุภา  เสสะเวช  ผู้ช่วยกรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ  กล่าวว่า บลจ.วรรณจะจ่ายเงินปันผลกองทุนรวมอสังหาริมทรัพย์จำนวน 5 กองทุน เป็นเงินกว่า 160 ล้านบาท ในวันที่ 15 ก.ย.2554 โดยกำหนดวันปิดสมุดทะเบียนพักการโอนหน่วยลงทุนของทั้ง 5 กองทุน เพื่อสิทธิในการรับเงินปันผลในวันที่ 31 ส.ค.2554  
กองทุนรวมอสังหาริมทรัพย์บางกอก(BKKCP) จะจ่ายเงินปันผลในอัตราหน่วยลงทุนละ 0.165 บาท จากผลการดำเนินงานระหว่างวันที่ 1 เม.ย.-30 มิ.ย.2554 กองทุนรวมอสังหาริมทรัพย์มิลเลียนแนร์ (MIPF) ในอัตราหน่วยลงทุนละ 0.46 บาท จากผลการดำเนินงานระหว่างวันที่ 1 ม.ค.-30 มิ.ย.2554 กองทุนรวมอสังหาริมทรัพย์พร็อพเพอร์ตี้  เพอร์เฟค (PFFUND)ในอัตราหน่วยลงทุนละ 0.415 บาท จากผลการดำเนินงานระหว่างวันที่ 1 ม.ค.-30 มิ.ย.2554 
กองทุนรวมอสังหาริมทรัพย์ไทยอินดัสเตรียล 1(TIF1) ในอัตราหน่วยลงทุนละ 0.20 บาท จากผลการดำเนินงานระหว่างวันที่ 1 เม.ย.-30 มิ.ย.2554 และกองทุนรวมอสังหาริมทรัพย์ตรีนิตี้ (TNPF) ในอัตราหน่วยลงทุนละ 0.265 บาท จากผลการดำเนินงานระหว่างวันที่ 24 ก.พ.-30 มิ.ย.2554